open-index/open-wikipedia-markdown huggingface dataset:
Knygnešys (žurnalas)

**Knygnešys** – Lietuvos leidyklų ir knygų reklaminis informacinis žurnalas, ėjęs 1959–2000 m. Vilniuje.

## Istorija
Pakeitė leidinį, kuris 1959–1988 m. vadinosi „Naujos knygos“, 1989–1991 m. – „Knygnešys“. 1959–1975 m. ėjo kaip LTSR leidyklų biuletenis: iki 1966 m. dvimėnesis, vėliau – mėnesinis. 1975–1990 m. – Lietuvos TSR valstybinių leidyklų, poligrafijos ir knygų prekybos reikalų komiteto ir Lietuvos knygų draugijos (iki 1988 m. – LTSR savanoriškos knygų bičiulių draugijos) mėnesinis leidinys (iki 1987 m. – informacinis biuletenis). 1990–1991 m. – Lietuvos spaudos departamento mėnesinis žurnalas. 1992 m. nebuvo leidžiamas. Nuo 1993 m. steigėjas Lietuvos kultūros ir švietimo ministerijos Leidybos centras. Leido UAB „Knygnešio redakcija“ lietuvių ir anglų kalba.

Tiražas 1981 m. – 6500 egz., 1987 m. – 10 000 egz., 1991 m. – 5000 egz., 1993 m. – 1500 egz., 1997 m. – 2000 egz.

Rašė apie išleidžiamas knygas, jų istoriją, autorius, analizavo leidybos problemas, ryšius su skaitytojais, spausdino informaciją, reklamas. 

## Redaktoriai
* Aldona Mickienė, Joana Ladigaitė – 1959–1961 m.
* Birutė Jašinskaitė, Joana Ladigaitė – 1961 m.
* D. Lenkauskienė, E. Liausėdienė – 1962–1963 m.
* Sofija Rastenienė, Gražina Dominienė – 1964–1965 m.
* Sofija Rastenienė – 1966–1968 m.
* Vida Petrylaitė – 1969–1975 m.
* A. Apuokienė – 1976 m.
* Romualdas Juodeika – 1977–1983 m.
* Stasys Lipskis – 1984–1990 m., 1993–1995 m.
* Jagvyga Šaparauskienė – 1991 m.
* Rasa Praninskienė – 1995–2000 m.

## Šaltiniai

## Nuorodos
* „Knygnešys“ elektroninis žurnalas
Vilniaus Žėručio pradinė mokykla

**Vilniaus „Žėručio“ pradinė mokykla** – dieninė, savarankiško mokymosi bendrojo lavinimo mokykla Vilniuje, Žėručio g. 15, vykdanti pradinio ugdymo programas lietuvių kalba. Įstaigos kodas 195007921. Steigėjas Vilniaus miesto savivaldybės taryba. 

## Istorija
Įkurta 2001 m. Vilniaus „Minties“ gimnazijos pagrindu buvusiose Vilniaus Simono Daukanto vidurinės mokyklos patalpose.

## Šaltiniai

## Nuorodos
* Mokyklos svetainė
Knygų lentyna (JAV)

**Knygų lentyna** – Lietuvių bibliografinės tarnybos biuletenis, ėjęs 1948–1949 m. Memingene (Vokietija), 1949–1966 m. Denvilyje (JAV).

## Istorija
Pavadintas iki karo Kaune leisto biuletenio „Knygų lentyna“ vardu. Iš pradžių spausdintas dauginimo priemonėmis, vėliau rotatoriumi, o nuo 1951 m. – spaustuvėje. Nuo 1967 m. vietoj „Knygų lentynos“ pradėtas leisti „Lietuvių išeivių spaudos metraštis“.

Spausdino tremtyje išleistų Lietuvių periodinių ir neperiodinių leidinių aprašus, periodikoje paskelbtus žymesniuosius straipsnius.

Leido ir redagavo Aleksandras Ružancovas. Talkino Vaclovas Biržiška, Zenonas Ivinskis, Balys Jacikevičius, Bronius Kviklys, Vincas Maciūnas, Vladas Lišauskas, N. Ružancovienė, A. Simutis. 

## Šaltiniai
Knygų lentyna (Kaunas)

**Knygų lentyna** – knygyno „Mokslas“ informacinis biuletenis, ėjęs 1939–1940 m. Kaune.

## Istorija
Leido „Mokslo“ knygynas, prekiavęs TSRS spaudos leidiniais. Spausdino S. Joselevičiaus, E. Norkienės spaustuvė Kaune. Išėjo 10 numerių.

Rašyta apie knygų reikšmę, literatūrinio pasaulio gyvenimą, spausdintos recenzijos, anotacijos, žinios apie autorius, jų kūrybos ypatumus. Bendradarbiavo Kostas Korsakas, Jonas Narbutas, Izidorius Rudaitis, Antanas Venclova ir kt.

Redagavo Zacharijus Margolinas. 

Išeivijos bibliografai tuo pačiu pavadinimu leido biuletenį Vokietijoje, nuo 1949 m. JAV.

## Šaltiniai
Kolektyvinis darbas (Dotnuva)

**Kolektyvinis darbas** – Dotnuvos rajono laikraštis, leistas nuo 1950 m. gruodžio 5 d. iki 1959 m. sausio 31 d.

## Istorija
LKP Dotnuvos rajono komiteto ir DŽDT leidinys, ėjęs du kartus per savaitę. 1951 m. leistas vienąkart-dukart per savaitę. Tiražas 1950 m. – 1000 egz., 1959 m. – 2000 egz. 

Laikraštis uždarytas Dotnuvos rajoną prijungus prie Kėdainių rajono. Teritorijoje platintas Kėdainių laikraštis „Tarybinis kelias“.

## Redaktoriai
* P. Mecelis – 1950–1953 m.
* V. Levkinas – 1953–1955 m.
* A. Damaševičius – 1955–1959 m.

## Šaltiniai
Kolektyvinis darbas (Naumiestis)

**Kolektyvinis darbas** – Naumiesčio rajono laikraštis, leistas nuo 1951 m. kovo 8 d. iki 1959 m. gruodžio 7 d.

## Istorija
LKP Naumiesčio rajono komiteto ir DŽDT leidinys, ėjęs du kartus per savaitę. 1951 m. leistas vienąkart-dukart per savaitę. Tiražas 1951 m. – 350 egz., 1959 m. – 1700 egz. 

Laikraštis uždarytas Naumiesčio rajoną prijungus prie Vilkaviškio ir Šakių rajonų.

## Redaktoriai
* J. Vasilčikienė – 1951–1954 m.
* B. Dvarionienė-Kupčinskaitė – 1954–1955 m.
* B. Žeirys – 1955–1957 m.
* V. Misiūnas – 1957 m.
* Stasys Kazlauskas – 1958–1959 m.
* V. Krasauskienė – 1959 m.

## Šaltiniai
Knygotyra (žurnalas)

**Knygotyra** – žurnalo tipo tęstinis mokslinis leidinys, einantis nuo 1961 m. Vilniuje, Saulėtekio al. 9, I rūmai, 503 kab.

## Istorija
1961–1969 m. vadinosi *„Bibliotekininkystės ir bibliografijos klausimai“*. Priklausė Lietuvos Respublikos aukštųjų mokyklų mokslo darbų serijai. Leidžia Vilniaus universiteto leidykla ir Vilniaus universiteto Komunikacijos fakultetas. Tiražas 1000–2200 egz., 1996 m. – 500 egz. 2010 m. išėjo 55 tomas. 

Redaguoja tarptautinis redaktorių kolektyvas, sudarytas iš mokslininkų, atstovaujančių Estijai, Latvijai, Lenkijai, Rusijai, Suomijai, Vokietijai ir Lietuvai, siekiančių leidinį priartinti prie pasaulinio lygio. Leidinys aprėpia knygos istoriografiją, šaltiniotyrą, knygotyros teoriją ir metodologiją, knygos meną, bibliografiją, kai kuriuos tarpdisciplininius dalykus, fiksuoja mokslo ir studijų kroniką, mokslo mokyklų ir mokslininkų ryšius. Jo tyrimo objektas yra ir modernioji skaitmeninė knyga.

## Atsakingieji redaktoriai
* Genovaitė Raguotienė – 1970–1973 m.
* Levas Vladimirovas – 1974–1989 m.
* Domas Kaunas – 1990-2019 m.
* Aušra Navickienė nuo 2019 m.

## Šaltiniai

## Nuorodos
* „Knygotyra“ Išleisti numeriai
* Vilniaus universitetas. „Knygotyra“
Knygų biuletenis

**Knygų biuletenis** – informacinis reklaminis knygų naujienų leidinys, ėjęs 1937–1940 m. Kaune.

## Istorija
Leido kooperatinė bendrovė „Spaudos fondas“. Per metus išleisdavo po vieną, du leidinius. Išėjo 6 numeriai. 

## Šaltiniai
Kolumbijos lietuvis

**Kolumbijos lietuvis** – Kolumbijos lietuvių katalikiškai tautinės minties žurnalas, ėjęs nuo 1950 m. liepos 1 d. iki 1956 m. (?) Medeljine.

## Istorija
Įsteigė ir leido Kolumbijos lietuvių katalikų komitetas. Redagavo kun. M. Tamošiūnas. Iki 1956 m. išėjo 22 numeriai. 

## Šaltiniai
Komercinės žinios

**Komercinės žinios** – verslo laikraštis, ėjęs 1989–1995 m. Vilniuje.

## Istorija

Iki 1991 m. Nr. 4 ėjo kaip Lietuvos informacijos instituto informacinis komercinis leidinys. Teikė įvairią informaciją verslininkams ir visiems besidomintiems komercija. Tiražas 1989 m. – 1000 egz., 1994 m. – 2000 egz. Nuo 1995 m. balandžio 19 d. vietoj jo leistas dienraščio „Diena“ priedas „Ekonomika. Gamyba. Finansai“.

## Redaktoriai

* Kazys Matačiūnas – 1989–1994 m.
* Jūratė Usonienė – 1994–1995 m. 

## Šaltiniai
Komersantas (žurnalas)

**Komersantas** – prekybos, pramonės ir Klaipėdos krašto kultūros žurnalas, leistas 1934–1935 m. Klaipėdoje.

## Istorija
Leido Komersantų būrelis ir Antanas Skirius. 1934 m. ėjo dukart per mėnesį, vėliau kas mėnesį. Spausdino „Ryto“ akcinės bendrovės spaustuvė Klaipėdoje. Išėjo 7 numeriai.

Nagrinėjo pramonės ir prekybos klausimus, Lietuvos užsienio prekybos padėtį, finansinę sistemą, ūkio raidos perspektyvas, spausdino Klaipėdos krašto įstatymus, svarstė laivininkystės, ekonomikos ir kultūros problemas.

Bendradarbiavo Ernestas Galvanauskas, J. Jozėnas, P. Kazėnas, V. Morkūnas, Jokūbas Stikliorius, R. Vilčinskas ir kt.

Redagavo Ignas Povilaitis. 

## Šaltiniai
Komunistas (žurnalas)

**Komunistas** – LKP CK leidinys, ėjęs 1918–1932 m., 1941 m. ir 1945–1990 m.

## Istorija
Pradėtas leisti 1918 m. balandžio 6 d. Voroneže kaip Rusijos komunistų partijos (bolševikų) lietuvių sekcijų Centro biuro žurnalas. 1918 m. Voroneže išėjo 32 numeriai. 1918 m. gruodžio 20 d. – 1919 m. balandžio 18 d. leistas Vilniuje kaip Lietuvos ir Baltarusijos KP CK laikraštis; išėjo 49 numeriai. Vilnių okupavus lenkams, 1919 m. gegužės 11 – rugpjūčio 24 d. leistas Daugpilyje; išėjo 20 numerių. Nuo 1919 m. rugsėjo 13 d. ėjo Smolenske, nuo 1919 m. lapkričio 25 d. – žurnalas. Raudonajai armijai užėmus Vilnių, 1920 m. liepos 20 d. – rugpjūčio 27 d. vėl leistas Vilniuje kaip laikraštis; išėjo 25 numeriai. Nuo 1920 m. spalio 28 d. vėl ėjo Smolenske, iš pradžių kaip LKP Užsienio biuro, nuo 1923 m. vasario – kaip LKP CK organas. 1928 m. rugpjūčio mėn. – 1932 m. gruodžio mėn. leistas Tilžėje kaip žurnalas. Iš viso išėjo 258 numeriai. Tiražas 900–6000 egz. Platintas daugiausia nelegaliai.

Redagavo Zigmas Angarietis ir Vincas Kapsukas. Redakcinėje kolegijoje įvairiu metu buvo Juozas Opanskis, Karolis Požela, Karolis Didžiulis, Ignas Gaška.

Žurnalo leidimas buvo atnaujintas 1941 m. Prieš karo pradžią išėjo 2 numeriai, kuriuos suredagavo Kazys Preikšas.

1945–1990 m. Vilniuje lietuvių ir 1946–1990 m. rusų kalba kaip atkurtas 1918–1932 m. bei 1941 m. ėjęs to paties pavadinimo leidinys, leistas LKP CK mėnesinis teorinis ir politinis žurnalas. Tiražas 1981 m. – 65 300 egz. lietuvių kalba ir 7900 egz. rusų kalba, 1985 m. – 78 000 egz., 1986 m. – 72 600 egz. lietuvių k. ir 9500 egz. rusų k., 1990 m. – po 17 900 egz. lietuvių ir rusų k. 

## Vyr. redaktoriai
* Kazys Preikšas – 1945–1955 m.
* Jonas Karosas – 1955–1961 m.
* Vladas Niunka – 1961–1971 m.
* Genrikas Zimanas – 1971–1984 m.
* Antanas Viršulis – 1984–1990 m.

## Šaltiniai
Komunizmo aušra (Daugai)

**Komunizmo aušra** – Daugų rajono laikraštis, ėjęs nuo 1951 m. balandžio 6 d. iki 1959 m. gruodžio 10 d. Dauguose.

## Istorija
LKP Daugų rajono komiteto ir Darbo žmonių deputatų tarybos leidinys, leistas du kartus per savaitę. 1951–1952 m. ėjo kartą-dukart per savaitę. Spausdintas Varėnos spaustuvėje (Nr. 1), 1951–1955 m. – Vilniuje, 1955–1959 m. laikraščio spaustuvėje. Tiražas 1951 m. – 800 egz., 1959 m. – 1500 egz. 

Laikraštis uždarytas Daugų rajono didžiąją dalį prijungus prie Alytaus rajono. Teritorijoje platintas Alytaus rajono laikraštis „Komunistinis rytojus“. Daugų spaustuvės įrenginiai atiteko Alytaus spaustuvei.

## Redaktoriai
* V. Grigorjevas – 1951–1954 m.
* V. Bražinskaitė – 1954–1955 m.
* V. Miklaševičius – 1956–1959 m.

## Šaltiniai
Komunizmo aušra (Kalvarija)

**Komunizmo aušra** – Kalvarijos rajono laikraštis, ėjęs nuo 1950 m. birželio 22 d. iki 1962 m. balandžio 25 d.

## Istorija
LKP Kalvarijos rajono komiteto ir Darbo žmonių deputatų tarybos leidinys, leistas du kartus per savaitę. Spausdintas laikraščio spaustuvėje. Tiražas 1950 m. – 1250 egz., 1962 m. – 3100 egz. 

Laikraštis uždarytas Kalvarijos rajono teritoriją padalijus Kapsuko ir Vilkaviškio rajonams. Teritorijoje platintas Kapsuko rajono laikraštis „Naujasis kelias“ ir Vilkaviškio rajono „Pergalė“. Kalvarijos spaustuvė 1960 m. prijungta prie Kapsuko spaustuvės.

## Redaktoriai
* M. Baltušnikienė – 1950–1951 m.
* K. Petruška – 1952–1955 m.
* P. Mažeika – 1955 m.
* Vladas Jaučiukevičius – 1955–1956 m.
* Bronius Omerca – 1957–1958 m.
* V. Kaluškevičius – 1958–1962 m.

## Šaltiniai
Komunizmo keliu (Kuršėnai)

**Komunizmo keliu** – Kuršėnų rajono laikraštis, leistas nuo 1949 m. sausio 14 d. iki 1962 m. kovo 31 d.

## Istorija
LKP Kuršėnų rajono komiteto ir Darbo žmonių deputatų tarybos leidinys, ėjęs du kartus per savaitę. 1949 m. ėjo kartą per savaitę. Spausdino laikraščio spaustuvė. Tiražas 1949 m. – 2200 egz., 1962 m. – 4100 egz. 

Laikraštis uždarytas Kuršėnų rajoną prijungus prie Šiaulių rajono. Teritorijoje platintas Šiaulių rajono laikraštis „Leninietis“.

## Redaktoriai
* H. Bačiulis – 1949–1950 m.
* P. Bajoriūnas – 1950–1951 m.
* P. Šileika – 1951–1952 m.
* A. Jokštas – 1952–1954 m.
* A. Čepaitytė – 1954–1955 m.
* A. Janušauskaitė – 1955–1956 m.
* Juozapas Baldauskas – 1956–1962 m.

## Šaltiniai
Kryžiokai

**Kryžiokai** – Vilniaus miesto dalis, esanti Verkių seniūnijoje, į šiaurės vakarus nuo miesto centro. Tai vienas didžiausių kolektyvinių sodų mikrorajonų Vilniuje. Ribojasi su Ožkiniais ir Babiniais pietuose, su Balsiais vakaruose, su Naujaneriais šiaurėje. Iš rytų juosia Neris (prie jos yra ***Mažieji Kryžiokai***). Už 1,5 km į pietvakarius telkšo Balsio ežeras, dar vadinamas Kryžiokų ežeru.

Kryžiokus aptarnauja 36, 65, 66, 76 ir 120 nr. autobusai (Kryžiokų st., Krakiškių st.).

## Istorija

Prie Kryžiokų rastos 3 akmens amžiaus stovyklavietės; jose rasta skeltų, retušuotų nuoskalų, gremžtukas. Iki 1996 m. Kryžiokai buvo kaimas.

2018 m. gruodžio mėn. Kryžiokuose buvo atidaryta parduotuvė „Maxima“.

|}

## Gyventojai

## Šaltiniai

*
Komunistiniu keliu

**Komunistiniu keliu** – Tytuvėnų rajono laikraštis, ėjęs nuo 1951 m. vasario iki 1959 m. sausio 31 d. Tytuvėnuose.

## Istorija
LKP Tytuvėnų rajono komiteto ir Darbo žmonių deputatų tarybos leidinys, leistas 2 kartus per savaitę. 1951 m. ėjo kartą-dukart per savaitę. Spausdintas Tytuvėnų spaustuvėje. Tiražas 1951 m. – 500 egz., 1959 m. – 1000 egz. 

Laikraštis uždarytas Tytuvėnų rajoną prijungus prie Kelmės rajono. Teritorijoje platintas Kelmės laikraštis „Komunistinis žodis“.

## Redaktoriai
* Vaclovas Barauskas – 1951–1952 m.
* A. Petraitis – 1952–1953 m., 1956–1958 m.
* A. Barauskas – 1953–1954 m.
* I. Kondrotienė – 1955–1956 m.

## Šaltiniai
Komunizmo aušra (Žagarė)

**Komunizmo aušra** – Žagarės rajono laikraštis, ėjęs nuo 1951 m. vasario 10 d. iki 1959 m. gruodžio 10 d.

## Istorija
LKP Žagarės rajono komiteto ir Darbo žmonių deputatų tarybos leidinys, leistas du kartus per savaitę. 1951 m. ėjo vienąkart-dukart per savaitę. Spausdino Žagarės spaustuvė. Tiražas 1951 m. – 1000 egz., 1959 m. – 2100 egz. 

Laikraštis uždarytas Žagarės rajono didžiąją dalį prijungus prie Joniškio rajono. Teritorijoje platintas Joniškio rajono laikraštis „Tarybinis kelias“ bei Akmenės rajono „Pergalės vėliava“ ir Šiaulių rajono „Leninietis“. Žagarės spaustuvės įrenginiai perduoti Akmenės spaustuvei.

## Redaktoriai
* Bronius Giedraitis – 1951–1952 m.
* K. Sigardas – 1952–1953 m.
* Bronė Veineikienė – 1954–1959 m.

## Šaltiniai
Komunizmo keliu (Rietavas)

**Komunizmo keliu** – Rietavo rajono laikraštis, ėjęs nuo 1950 m. spalio 1 d. iki 1962 m. balandžio 26 m. Rietave.

## Istorija
LKP Rietavo rajono komiteto ir Darbo žmonių deputatų tarybos leidinys, leistas du kartus per savaitę, 1950 m. – savaitinis. Iki 1961 m. lapkričio 10 d. vadinosi *„Stalino keliu“*. Spausdintas laikraščio spaustuvėje. Tiražas 1950 m. – 1000 egz., 1961 m. – 3100 egz. 

Laikraštis uždarytas Rietavo rajono teritoriją priskyrus Plungės rajonui. Teritorijoje platintas Plungės rajono laikraštis „Kibirkštis“. Rietavo spaustuvė 1960 m. prijungta prie Plungės spaustuvės.

## Redaktoriai
* A. Rimkus – 1950–1951 m.
* A. Bartašius – 1952–1953 m.; 1955–1962 m.
* Algimantas Monkevičius – 1953–1955 m.

## Šaltiniai
Komunizmo pergalė (Joniškėlis)

**Komunizmo pergalė** – Joniškėlio rajono laikraštis, leistas nuo 1951 m. sausio 24 d. iki 1959 m. kovo 22 m. Joniškėlyje.

## Istorija
LKP Joniškėlio rajono komiteto ir Darbo žmonių deputatų tarybos leidinys, ėjęs du kartus per savaitę. 1951 m. – savaitinis. Spausdintas Panevėžio spaustuvėje. Tiražas 1951 m. – 1000 egz., 1959 m. – 2400 egz. 

Laikraštis uždarytas Joniškėlio rajono teritoriją padalijus Panevėžio ir Pasvalio rajonams. Teritorijoje platintas Pasvalio rajono laikraštis „Stalino vėliava“ ir Panevėžio rajono „Tėvynė“.

## Redaktoriai
* Petras Sargautas – 1951 m.
* P. Urbonienė-Maluikienė – 1951–1955 m.
* A. Garliauskas – 1955 m.
* V. Kiseliovas – 1955–1959 m.

## Šaltiniai
Komunizmo pergalė (Varniai)

**Komunizmo pergalė** – Varnių rajono laikraštis, leistas nuo 1951 m. balandžio 14 d. iki 1962 m. kovo mėn. Varniuose.

## Istorija
LKP Varnių rajono komiteto ir Darbo žmonių deputatų tarybos leidinys, ėjęs du kartus per savaitę, 1951 m. – vienąkart-dukart per savaitę. Spausdintas laikraščio spaustuvėje, nuo 1960 m. Kelmės spaustuvės Varnių filiale. Tiražas 1951 m. – 900 egz., 1962 m. – 3000 egz. 

Laikraštis uždarytas Varnių rajono teritoriją padalijus Telšių Kelmės ir Šilalės rajonams. Teritorijoje platintas Telšių rajono laikraštis „Komunizmo švyturys“, Šilalės rajono „Artojas“ ir Kelmės rajono „Komunistinis žodis“.

## Redaktoriai
* V. Šerelis – 1951–1954 m.
* Stasys Kaluževičius – 1955–1959 m.
* E. Budrikienė – 1959–1961 m.
* Vladas Kalvėnas – 1961–1962 m.

## Šaltiniai
Komunizmo švyturys (Panemunė)

**Komunizmo švyturys** – Panemunės rajono laikraštis, leistas nuo 1951 m. vasario 18 d. iki 1955 m. liepos 3 d. Garliavoje.

## Istorija
LKP Panemunės rajono komiteto ir Darbo žmonių deputatų tarybos leidinys, ėjęs du kartus per savaitę. Tiražas 1951 m. – 700 egz., 1955 m. – 1000 egz. 

Laikraštis uždarytas Panemunės rajono teritoriją prijungus prie Kauno rajono.

## Redaktoriai
* A. Janušauskaitė – 1951–1952 m.
* Stasys Neimantas – 1952–1954 m.
* A. Dapkutė – 1955 m.

## Šaltiniai
Komunizmo švyturys (Vabalninkas)

**Komunizmo švyturys** – Vabalninko rajono laikraštis, leistas nuo 1951 m. balandžio 14 d. iki 1959 m. gruodžio 9 d.

## Istorija
LKP Vabalninko rajono komiteto ir Darbo žmonių deputatų tarybos leidinys, ėjęs 2 kartus per savaitę. 1951–1952 m. – vienąkart-dukart per savaitę. Spausdino Biržų spaustuvė. Tiražas 1951 m. – 900 egz., 1959 m. – 2000 egz. 

Laikraštis uždarytas Kalvarijos rajono teritoriją padalijus Biržų, Kupiškio, Pandėlio rajonui ir Panevėžio rajonams. Teritorijoje platintas Biržų rajono laikraštis „Raudonasis artojas“ ir Kupiškio rajono „Stalino keliu“.

## Redaktoriai
* Stasys Kaziūnas – 1951–1952 m.
* V. Šileikienė – 1953–1959 m.

## Šaltiniai
Komunizmo švyturys (Dūkštas)

**Komunizmo švyturys** – Dūkšto rajono laikraštis, leistas nuo 1951 m. birželio 9 d. iki 1959 m. gruodžio 10 d. Dūkšte.

## Istorija
LKP Dūkšto rajono komiteto ir Darbo žmonių deputatų tarybos leidinys, ėjęs du kartus per savaitę. 1951–1952 m. ėjo vienąkart-dukart per savaitę. Tiražas 1951 m. ir 1959 m. – 1000 egz. 

Laikraštis uždarytas Dūkšto rajono teritoriją padalijus Ignalinos ir Zarasų rajonams. Teritorijoje platintas Ignalinos rajono laikraštis „Kelias į komunizmą“ ir Zarasų rajono „Tarybinė žemė“.
Redakcijoje dirbo Vytautas Baltakis.

## Redaktoriai
* A. Ramanauskas – 1951 m.
* K. Lapka – 1951–1952 m.
* Paulius Širvys – 1952 m.
* G. Kardamavičius – 1953–1954 m.
* A. Šarapajevas – 1955–1958 m.
* Stasys Jazukevičius – 1958–1959 m.

## Šaltiniai
Komunizmo vėliava (Vilkija)

**Komunizmo vėliava** – Vilkijos rajono laikraštis, ėjęs nuo 1950 m. kovo 25 d. iki 1962 m. kovo 31 d. Vilkijoje.

## Istorija
LKP Vilkijos rajono komiteto ir Darbo žmonių deputatų tarybos leidinys, leistas du kartus per savaitę. 1951–1953 m. – vienąkart-dukart per savaitę. Tiražas 1950 m. – 1000 egz., 1962 m. – 3000 egz.

Laikraštis uždarytas Vilkijos rajono teritoriją padalijus Jurbarko ir Kauno rajonams. Teritorijoje platintas Jurbarko rajono laikraštis „Po Spalio vėliava“ ir Kauno rajono „Socialistiniu keliu“.

## Redaktoriai
* Stanislovas Kalvaitis – 1950–1951 m.
* Jonas Marcinkevičius – 1951–1952 m.
* Stasė Širvytė – 1953–1954 m.
* A. Valančienė-Kaminskaitė – 1955–1962 m.

## Šaltiniai
Kooperatininkas (laikraštis)

**Kooperatininkas** – Lietuvos vartotojų kooperatyvų sąjungos laikraštis, leistas 1958–1995 m. Vilniuje.

## Istorija
1958–1962 m. savaitinis laikraštis, leido Lietkoopsąjungos valdyba ir Lietuvos TSR valstybinės prekybos ir vartotojų kooperacijos darbuotojų profsąjungos komitetas. Nuo 1963 m. sausio mėn. – Lietuvos vartotojų kooperatyvų sąjungos mėnesinis laikraštis, 1990–1994 m. mėnesinis žurnalas. Tiražas 1962 m. – 30 100 egz. 1963 m. – 10 000 egz., 1989 m. – 59 200 egz., 1993 m. – 5500 egz., 1995 m. – 1000 egz.

Spausdino rašinius vartotojų kooperacijos gyvenimo ir veiklos, prekybos klausimais. 

## Redaktoriai
* Stasys Rimkus ir Balys Bazevičius – 1958–1962 m.
* Balys Bazevičius – 1963–1987 m.
* Vytautas Petras Vaitkus – 1987–1991 m.
* Žymantas Paliulis – 1991–1994 m.
* Vilius Trečiokas – 1994–1995 m.

## Šaltiniai
Kosmos (žurnalas)

**Kosmos** – gamtos mokslų žurnalas, ėjęs 1920–1940 m. Kaune.

## Istorija
Iki 1925 m. buvo leidžiamas nereguliariai, nuo 1926 m. – kas mėnesį. 1929–1937 m. leido priedą jaunimui „Gamtos draugas“. Spausdino „Šviesos“ spaustuvė.

Spausdino astronomijos, botanikos, chemijos, geografijos, geologijos, hidrologijos, klimatologijos, matematikus ir kitų mokslų straipsnius.

Leido ir redagavo Pranas Dovydaitis, Petras Avižonis, administratorius Pranas Mantvydas.

Bendradarbiavo Kazimieras Bieliukas, Pranciškus Būčys, Antanas Gylys, Tadas Ivanauskas, Viktoras Jasaitis, Antanas Juška, Bernardas Kadatis, Steponas Kolupaila, Antanas Minkevičius, Kazys Pakštas, Česlovas Pakuckas, Antanas Puodžiukynas, Aleksandras Račkus, Paulius Slavėnas, Kazys Sleževičius, Pranciškus Baltrus Šivickis. 

## Šaltiniai
Kova (savaitraštis)

**Kova** – JAV lietuvių socialistų savaitraštis, ėjęs 1905 m. gegužės mėn. – 1917 m. gruodžio mėn. Filadelfijoje.

## Istorija
Leido Amerikos lietuvių socialistų sąjunga.

Rašinius spausdino Zigmas Angarietis, Juozas Baltrušaitis, Pranas Eidukevičius (Baranauskas), Kleopas Jurgelionis, Vincas Kapsukas, Antanas Montvydas, Vincas Paukštys, Jonas Smelstorius, Juozas Otonas Širvydas, J. Šukys, Kazimieras Vidikas-Tauras ir kt.

## Redaktoriai
* 1905–1917 m. – Juozas Otonas Širvydas,
* 1907–1909 m. – Jurgis Baltrušaitis,
* 1909 m. Nr. 32 – Antanas Montvydas,
* 1909–1911 m. ir 1914–1915 m. – Jonas Smelstorius,
* 1911 m. – Vincas Daukšys,
* 1911–1914 m., 1915–1916 m. ir 1917 m. balandžio 12 d. – Kazimieras Vidikas-Tauras,
* 1916 m. birželio mėn. – 1917 m. balandžio mėn. – Vincas Kapsukas. 
* 1917 m. Kazys Daugirdas

## Šaltiniai
Kovo 11 (laikraštis)

**Kovo 11** – Nepriklausomybės partijos laikraštis, leistas 1991–1998 m., 2001 m. Vilniuje.

## Istorija
1991–1992 m. ėjo kas savaitę, vėliau 2-6 kartus per metus. Tiražas 1991 m. – 12 200 egz., 1997 m. – 4000 egz.

## Redaktoriai
* Virgilijus Juozas Čepaitis – 1991–1992 m.
* Gintaras Songaila – 1992 m.
* Kazys Algimantas Lisauskas – 1993–1998 m. 
* V. Šapalas, J. Kaloliūnas – 2001 m.

## Šaltiniai
Antibas

**Antibas** – miestas pietvakarių Prancūzijoje, į rytus nuo Kanų. Uostas prie Viduržemio jūros. Klimato kurortas. Auginami citrusiniai, alyvmedžiai, gėlės. Išvystyta parfumerijos pramonė, dailės keramika, žvejyba.

Mieste yra P. Pikaso, Napoleono, jūrų, archeologijos muziejai, atrakcionai, delfinariumas, vandens pramogų parkas.

## Istorija
Įkurtas IV a. pr. m. e. kaip pirmoji graikų kolonija Žydrojoje Pakrantėje ir pavadintas ***Antipoliu*** ( – „miestas priešais“, turima omenyje priešais Korsiką, kurią graikai jau valdė). Ilgą laiką tai buvo didžiausias miestas tarp Marselio ir Italijos.

## Sportas
Antibe 1938 m. vyko III pasaulio futbolo čempionatas.

## Šaltiniai
Kovos keliu

**Kovos keliu** – Lietuvos partizanų laikraštis, ėjęs 1945–1946 m.

## Istorija
Lietuvos laisvės kovotojų sąjungos vardu leido Tauro apygarda. Redagavo Juozas Lukša-Daumantas (Skirmantas, Skrajūnas).

Ragino kovoti su okupantais, rašė apie okupantų nusikalstamą veiklą. 

## Šaltiniai
Komunizmo vėliava (Kavarskas)

**Komunizmo vėliava** – Kavarsko rajono laikraštis, ėjęs nuo 1951 m. sausio 12 d. iki 1962 m. balandžio 3 d. Kavarske.

## Istorija
LKP Kavarsko rajono komiteto ir Darbo žmonių deputatų tarybos leidinys, leistas du kartus per savaitę, 1951 m. – savaitinis. Iki 1961 m. lapkričio 18 d. vadinosi „Stalino vėliava“. Tiražas 1951 m. – 1000 egz., 1962 m. – 3850 egz. 

Laikraštis uždarytas Kavarsko rajono teritoriją perdavus Anykščių rajonui. Teritorijoje platintas Anykščių rajono laikraštis „Kolektyvinis darbas“.

## Redaktoriai
* J. Balakauskas – 1951–1953 m.
* Stasys Kapočius – 1953–1954 m.
* B. Bubliauskas – 1954–1960 m.
* L. Imbrasas – 1960–1963 m.

## Šaltiniai
Komunizmo žvaigždė

**Komunizmo žvaigždė** – Užvenčio rajono laikraštis, ėjęs nuo 1951 m. sausio 30 d. iki 1962 m. balandžio 25 d. Užventyje.

## Istorija
LKP Užvenčio rajono komiteto ir Darbo žmonių deputatų tarybos leidinys, leistas du kartus per savaitę. Spausdino laikraščio spaustuvė, nuo 1960 m. Kelmės spaustuvės filialas. Tiražas 1951 m. – 750 egz., 1962 m. – 2610 egz. 

Laikraštis uždarytas Užvenčio rajono teritoriją padalijus Kelmės, Telšių ir Šiaulių rajonams. Teritorijoje platintas Kelmės rajono laikraštis „Komunistinis žodis“ ir Šiaulių rajono „Leninietis“.

## Redaktoriai
* K. Ganiprauskas – 1951 m.
* J. Križius – 1951–1954 m.
* Vaclovas Paulauskas – 1955 m.
* V. Segėnas – 1954–1955 m.
* L. Mirauskas – 1955–1956 m.
* J. Paždagis – 1956–1961 m.
* Stasys Dabulskis – 1962 m.

## Šaltiniai
Kovos vėliava

**Kovos vėliava** – *darbininkų, bežemių ir mažažemių ūkininkų [[laikraštis]]*, leistas 1918 m. gruodžio mėn. – 1919 m. Vilniuje.

## Istorija
Leido Lietuvos revoliucinių socialistų liaudininkų partija vietoj Petrograde leisto laikraščio „Naujoji Lietuva“. Spausdino „Zničo“ spaustuvė Vilniuje. Išėjo 7 numeriai.

Redaktorius M. Markauskis. 

## Šaltiniai
Kownaer Zeitung

**Kownaer zeitung** (Kauno laikraštis) – dienraštis vokiečių kalba, ėjęs 1916–1918 m. Kaune.

## Istorija
Leido Vokietijos imperijos karinė okupacinė administracija. Ėjo savaitinis iliustruotas priedas. 

## Šaltiniai
Kraičio skrynelė

**Kraičio skrynelė** – mėnesinis rankdarbių žurnalas, ėjęs 1994–1995 m. Kaune.

## Istorija
Leido UAB „Martina Legitur“. Tiražas 20 000 egz. Išėjo 8 numeriai.

Redaktorė Berita Simonaitienė. 

## Šaltiniai
Kranklys (žurnalas)

**Kranklys** – nepriklausomų žurnalistų satyros leidinys, ėjęs 1988–1992 m. Vilniuje.

## Istorija
Redaktorius Leonas Kiauleikis. Tiražas 1988 m. – 20 000 egz., 1992 m. – 40 000 egz. Išėjo 42 numeriai. 

## Šaltiniai
Kolombas (Prancūzija)

**Kolombas** – miestas šiaurės Prancūzijoje, 11 km į šiaurės vakarus nuo Paryžiaus centro. Yra 4 geležinkelio stotys, 3 gimnazijos. Išvystyta aviacijos, elektronikos pramonė.

## Sportas

Kolombo olimpiniame stadione 1938 m. vyko III pasaulio futbolo čempionatas. Šis stadionas, buvo pagrindinė šalies futbolo arena iki 1972 m.
Krantai (žurnalas)

**Krantai** – ketvirtinis meno kultūros žurnalas, einantis nuo 1989 m. Vilniuje, Ž. Liauksmino g. 8.

## Istorija
Iki 1990 m. buvo leidžiamas kas mėnesį. Įsteigė Lietuvos dailininkų, Kompozitorių ir Teatro sąjungos. Vėliau steigėju tapo Lietuvos kultūros ministerija, leidėju – žurnalo redakcija, UAB „Krantų žurnalas“. Tiražas 1989 m. – 6700 egz., 1997 m. – 1000 egz.

Spausdina originalius ir verstinius straipsnius, išryškinančius svarbiausius praeities ir dabarties kultūros, meno, literatūros raidos bruožus, paprastas ir spalvotas iliustracijas.

Bendradarbiavo Gediminas Butkus, Audrius Dzikaras, Vanda Juknaitė, Gražina Kliaugienė, Herkus Kunčius, Laima Skeivienė, Rimantas Skeivys, Algis Zaboras.

## Redaktoriai
* Vaidotas Daunys – 1989–1995 m.
* Helmutas Šabasevičius – nuo 1995 m. 

## Šaltiniai
Kraštas (laikraštis)

**Kraštas** – pažangios minties nepartinis laikraštis, leistas 1926 m. Panevėžyje.

## Istorija
Ėjo kartą per savaitę. Spausdino „Titnago“ spaustuvė Šiauliuose. Išėjo 8 numeriai. Nušvietė Panevėžio miesto ir apylinkių įvykius, informavo apie Lietuvos ūkininkų veiklą.

Leido ir redagavo Konstantinas Jasiukaitis.

## Šaltiniai

## Nuorodos
* „Kraštas“. E-paveldas.lt
Krašto apsauga

„**Krašto apsauga“** – periodinis Lietuvos Respublikos Krašto apsaugos ministerijos informacinis leidinys, rengiamas Lietuvos kariuomenės kanceliarijos Karinės periodikos redakcijoje (taip pat leidžia žurnalus „Karys“ ir „Kardas“). 
Leidinyje „Krašto apsauga“ yra pateikiama informacija apie tarptautinį karinį bendradarbiavimą, karių kovinį rengimą, dalyvavimą tarptautinėse operacijose, karių kultūrinį ir sportinį gyvenimą, ryšius su visuomene ir kitas Krašto apsaugos sistemos aktualijas. Leidinį spausdina Lietuvos kariuomenės Karo kartografijos centras, Domeikavoje, Kauno r. „Krašto apsauga“ įprastai leidžiama kartą per dvi savaites. Leidinio tiražas – 1100 egz. Apimtis - apie 28 psl. Leidinys platinamas nemokamai.

## Istorija
Nuo 1991 m. vasario 9 d. iki 1992 m. kovo mėn. Krašto apsaugos departamentas (KAD) ir laikraščio „Lietuvos aidas“ redakcija leido laikraštį „Savanoris“.

Nuo 1992 m. balandžio 30 d. Krašto apsaugos ministerija (KAM) pradėjo leisti savaitraštį „Krašto apsauga“. Leidinio numeracija buvo perimta iš „Savanorio“, todėl pirmasis „Krašto apsaugos“ numeris buvo pažymėtas Nr. 17(44). Leidinio redakcija įsikūrė Krašto apsaugos ministerijos patalpose, Totorių g. 25/3, Vilniuje. Leidinys tuo metu buvo spausdinamas 5000 egz. tiražu.

1995 m. balandžio 25 d. Krašto apsaugos departamento penktosioms įkūrimo metinėms paminėti buvo išleistas proginis leidinio „Krašto apsauga“ numeris. Tai buvo pirmasis spalvotas savaitraščio numeris. Jame buvo pateikta veiklos kronika, pirmųjų KAD darbuotojų prisiminimai, aprašyta kariuomenės pajėgų, dalinių ir tarnybų kūrimosi istorija.

1996–2001 m. vietoj „Krašto apsaugos“ Krašto apsaugos ministerija leido svarbiausius Krašto apsaugos sistemos įvykius atspindintį „Informacinį biuletenį“.

Nuo 2001 m. gruodžio pradžios buvo pradėtas leisti naujo dizaino leidinys „Krašto apsauga“. Leidinį 1500 egz. tiražu spausdino Leidybos centro prie KAM „Senamiesčio spaustuvė“.

Nuo 2007 m. rugsėjo leidinys pradėtas spausdinti Lietuvos kariuomenės Karo kartografijos centre. Nustotas leisti 2019 m.

## Viršelių galerija

Krašto apsauga 1992.jpg|Pirmojo „Krašto apsaugos“ numerio viršelis
Krašto apsauga 1997.jpg|Informacinis biuletenis
Krašto apsauga 2001.jpg|„Krašto apsauga“ nuo 2001 m.
Krašto apsauga 2014.jpg|„Krašto apsauga“ nuo 2014 m.


## Rubrikos
* Tarptautinis bendradarbiavimas;
* Tarptautinės operacijos;
* Karinis rengimas;
* Mūsų puslapis;
* Karjera;
* Paskutinis puslapis;
* Taip pat, įvairios proginės rubrikos.

## Tiražas (nuo 2001 m.)

## Redaktoriai
* Vida Urbonaitė – 2001–2011 m.
* Eugenijus Steiblys – 2011–2012, nuo 2016 m.
* Paulius Babilas – 2012-2016 m.

## Nuorodos
* Leidinio „Krašto apsauga“ elektroninės versijos PDF formatu
* Leidinio „Krašto apsauga“ profilis Facebook socialiniame tinkle
2010 m. Baltarusijos prezidento rinkimai

**2010 m. [[Baltarusija|Baltarusijos]] [[Baltarusijos prezidentas|prezidento]] rinkimai** vyko 2010 m. gruodžio 19 d. Juos laimėjo tuometinis šalies prezidentas Aleksandras Lukašenka surinkęs 79,67 % rinkėjų balsų. Tokiu būdu jis tapo šalies vadovu ketvirtai kadencijai iš eilės.

Šiuose rinkimuose dalyvavo prezidentas A. Lukašenka ir 8 opozicijos politikai. A. Lukašenka po 2004 m. referendumo galėjo dalyvauti rinkimuose neribotą kartų skaičių.

Pagal Centrinę rinkimų komisiją rinkimuose dalyvavo daugiau nei 90 % rinkėjų. Balsavimo rezultatai buvo tokie:

## Reakcijos po rinkimų
Tą patį vakarą po rinkimų į šalies pagrindinę aikštę susirinko tūkstančiai opozicijos rėmėjų ir piliečių, nepatenkintų rinkimais bei jų rezultatais. Baltarusijos specialiosios pajėgos panaudojo jėgą ir išvaikė minią, buvo suimta apie 600 žmonių, tarp jų keturi opozicijos kandidatai. 

Po tokių veiksmų didelė dalis Europos vadovų išreiškė susirūpinimą ir nepasitenkinimą Baltarusijos rinkimais bei įvykiais po jų. 

## Šaltiniai
Analitinė psichologija

**Analitinė psichologija** – psichodinaminė asmenybės teorija, žmogaus psichiką ir elgesį aiškinanti pasąmonės veikla. Sąvoka taip pat taikoma apibūdinti gelmių psichologijos, psichoterapijos metodą, kurį pradėjo taikyti šveicarų psichologas Karlas Gustavas Jungas XX a. pradžioje.

Jungo teorijas toliau plėtojo jo studentai ir pasekėjai. Jungo teorijos skyrėsi nuo Froido psichoanalizės teorijų, bet turėjo ir panašumų. K. Jungas praplėtė Z. Froido psichoanalitinį požiūrį, įvesdamas kolektyvinės pasąmonės ir archetipo sąvokas. Pateikė kitokią  libido sampratą. Anot jo tai yra gyvenimo energija, galinti pasireikšti įvairiomis formomis. Jis pasiūlė asmenybės tipologiją, išskirdamas du svarbius elementus: intraversija bei ekstraversija.

Jungas psichiką suvokė kaip protą, bet jis taip pat pripažino ir sielos sąvoką. Psichikos struktūroje jis taip pat išryškino sąmonę, asmeninę pasąmonę, kurią sudaro kompleksai, ir kolektyvinę pasąmonę, ir kuri nepriklauso nuo mūsų asmeninio patyrimo. Jis rėmėsi empiriniais įrodymais, sukauptais fenomenologijos metodais, kuriais siekiama aprašyti žmogaus sąmonės turinį ir suprasti joje vykstančius reiškinius. Jungas bandė atskleisti sapnų reikšmę, nusakyti archetipų ir mitologijos prasmę.

## Šaltiniai
Krašto balsas

**Krašto balsas** – tautininkų dienraštis, leistas 1922 m. spalio 29 d. – 1923 m. birželio 10 d. Kaune.

## Istorija
Leistas vietoj leidinio „Tėvynės balsas“. Leido bendrovė „Raštas ir spauda“. Spausdino S. Levi spaustuvė Kaune. Išėjo 127 numeriai. 

Kritikavo tuometinės Lietuvos valdžios vidaus ir užsienio politiką, propagavo tautininkų idėjas, rašė apie Lietuvos praeitį, kėlė Vilniaus klausimą.

Bendradarbiavo Jonas Basanavičius, Bronė Buivydaitė, Jonas Didžiulis, Martynas Yčas, Vytautas Kairiūkštis, Stasys Miliauskas, Jonas Sabaliauskas, Augustinas Voldemaras ir kt. 

Redagavo Leonas Noreika, Antanas Smetona. 

## Šaltiniai
Baltarusijos prezidentas

**Baltarusijos prezidentas** () – Baltarusijos vadovas. Šios pareigos buvo pristatytos šalyje 1994 m. priėmus šalies konstituciją. Baltarusijos prezidento postas pakeitė iki tol aukščiausiu buvusį Aukščiausiosios Tarybos pirmininko postą. Prezidento pareigos yra vykdyti vietinę ir užsienio politiką, ginti gyventojų teises ir visuotinę gerovę bei laikytis šalies konstitucijos.

Šalies prezidento kadencija trunka 5 metus, o iki tol, kol ji buvo pakeista, tas pats žmogus prezidento poste galėjo būti tik dvi kadencijas iš eilės. Po 2004 m. referendumo konstitucijos pakeitimų šalies prezidento kadencijos nėra ribojamos.

Nuo pat pirmos kadencijos 1994 m. liepos 10 d. šalies prezidentu yra Aleksandras Lukašenka.

## 2010 m. rinkimų rezultatai
2004 m. Baltarusijos referendumas

**2004 m. [[Baltarusija|Baltarusijos]] referendumas** vyko 2004 m. spalio 17 d. Šį referendumą inicijavo Baltarusijos prezidentas Aleksandras Lukašenka, kuriam artėjo antrosios kadencijos pabaiga. Referendumo objektas buvo šis teiginys:

* „Ar Jūs sutinkate, kad šalies prezidento rinkimuose dalyvautų pirmasis šalies prezidentas Aleksandras Lukašenka ir ar sutinkate pritaikyti konstitucijos 1 daliai 81 straipsniui šį teiginį:
** Prezidentas renkamas 5 metų kadencijai Baltarusijos piliečių universaliuose ir laisvuose rinkimuose pagal slaptą balsavimą“?

## Rezultatai
Šiame referendume dalyvavo 6 307 395 šalies piliečiai. Iš jų 5 548 477 pasisakė „už“, tai yra 88,9 proc. nuo dalyvavusių skaičiaus. Tokiu būdu šalies prezidentu gali tapti tas pats žmogus neribojant kadencijų skaičiaus.
Kražių aidai (1939)

**Kražių aidai** – iliustruotas laikraštis, leistas 1939–1940 m. Kražiuose.

## Istorija
Pirmasis numeris išėjo 1939 m. sausio mėn. kaip Kražių parapijos laikraštis. Rašė apie krašto istoriją, svarbiausius įvykius, parapijos naujienas. Spausdino Marijonų spaustuvė Marijampolėje. Išleisti 3 numeriai – du po 24 p. ir vienas 32 p.

Redaktorius-leidėjas A. Šlinskis. 

1988–1995 m. „Kražių aidais“ buvo pavadintas Lietuvos Persitvarkymo Sąjūdžio Kelmės rajono Kelmės tarybos mėnesinis laikraštis.

## Šaltiniai
Andy Carroll

**Endriu Tomas Kerolas** (; g. 1989 m. sausio 6 d.) – Anglijos futbolininkas, buvęs Anglijos rinktinės puolėjas.

Kerolas profesionalo karjerą pradėjo 2006 m. Newcastle United klube. Buvo skolinamas Preston North End klubui, kuriame pelnė savo pirmąjį lygos įvartį. Nuo 2008 m. reguliariai žaidė Newcastle United pirmos komandos sudėtyje.

Nuo 2024 m. atstovavo Bordeaux klubui Prancūzijos II nacionaliniame čempionate. 2025 m. vasarą persikėlė į Dagenham & Redbridge FC.

## Laimėjimai
;Liverpool
* Anglijos futbolo lygos taurė (1): 2011–2012
;Newcastle United
* Football League Championship (1): 2009–2010

## Dalyvavimas čempionatuose

|}

## Šaltiniai
Kražių aidai

**Kražių aidai** – Kražių krašto mėnesinis laikraštis, leistas nuo 1988 m. gruodžio iki 1995 m. Kelmės rajone.

## Istorija
Leistas kaip atkurtas 1939–1940 m. Kražiuose ėjęs tokio pat pavadinimo leidinys. 1988–1989 m. Lietuvos Persitvarkymo Sąjūdžio Kražių grupės mėnesinis leidinys, nuo 1990 m. – Lietuvos Persitvarkymo Sąjūdžio Kelmės tarybos mėnesinis laikraštis. Nuo 1993 m. ėjo 2-3 kartus per metus. Tiražas 1988 m. – 3000 egz., 1995 m. – 3500 egz. 

Spausdino rašinius ne tik apie vietos įvykius bei rūpesčius, bet ir Kražių istorijos, Lietuvos politinio ir visuomeninio gyvenimo klausimais.

Bendradarbiavo K. Lukošius, A. Miltenienė, Stasys Rukas, J. Lipskis.

Redagavo Nijolė Petrošiūtė, kun. Stanislovas Anužis.

## Šaltiniai
Kregždutė (savaitraštis)

**Kregždutė** – savaitraštis vaikams, Lietuvos katalikų mokslo akademijos Kultūros centro ir laikraščio „XXI amžius“ leidinys, ėjęs nuo 1991 m. gruodžio mėn. Anykščiuose.

## Istorija
Leidėjas Kauno įmonė „Naujasis amžius“. Tiražas 1991 m. – 10 000 egz., 1993 m. – 14 800 egz., 1997 m. – 7300 egz.  2009 m. uždarytas.

## Redaktoriai
Milda Telksnytė, Vygandas Račkaitis – 1991–2009 m.

## Šaltiniai
Kregždutė (žurnalas)

**Kregždutė** – vaikų žurnalas, ėjęs 1934 m. vasario mėn. – 1940 m. vasario mėn. Kėdainiuose.

## Istorija
1934–1936 m. leistas kas dvi savaitės, 1936–1940 m. – kas mėnesį. Pasirodė 92 numeriai.

Bendradarbiavo Bernardas Brazdžionis (Vytė Nemunėlis), Adomas Dambrauskas-Jakštas, Paulius Drevinis, Matas Grigonis, Eugenijus Matuzevičius, Jonas Minelga, Paulius Preikšas, Antanas Zabulionis ir kt.

Leidėjas ir redaktorius Stasys Tijūnaitis. 

## Šaltiniai
Krepšinio apžvalga

**Krepšinio apžvalga** – Lietuvos krepšinio federacijos ir Mokslinio informacinio centro prie Respublikinio sporto susivienijimo leidinys, ėjęs 1989–1990 m. Kaune.

## Istorija
Redagavo redakcinė kolegija: Algimantas Bertašius, Stepas Butautas, Bronius Čekanauskas ir kt. Tiražas: 1989 m. – 70 000 egz., 1990 m. – 50 000 egz. Išėjo 4 numeriai.

## Šaltiniai
Krepšinio pasaulis

**Krepšinio pasaulis** – *informacinis leidinys (žurnalas) [[ krepšinis|krepšinio]] mėgėjams*, ėjęs 1989–1990 m. Kaune.

## Istorija
Leido jaunimo biuras „Veikla“. Tiražas 1989 m. – 40 000 egz., 1990 m. – 35 000 egz. Išėjo 3 numeriai.

Redaktorius Arūnas Pakula. 

## Šaltiniai
Krepšinis (laikraštis)

**Krepšinis** – *mėgėjų ir profesionalų mėnesinis spalvotas [[laikraštis]]*, ėjęs 1991–1994 m. Vilniuje.

## Istorija
Įsteigė Šarūno Marčiulionio krepšinio fondas. Leido UAB „Lietuvos rytas“. Tiražas 1991 m. – 25 000 egz., 1993 m. – 30 000 egz., 1994 m. – 12 000 egz.

Redaktorius Algimantas Budrys. 

## Šaltiniai
Kretingos parapija (laikraštis)

**Kretingos parapija** – mėnesinis laikraštis, leistas 1935–1940 m. Kretingoje.

## Istorija
Skelbė parapijos naujienas, įvairią informaciją, pranešimus. Spausdino Šešupės spaustuvė Marijampolėje bei Pranciškonų spaustuvė Kretingoje.

## Redaktoriai
* Aloyzas Janušaitis – 1935–1937 m.
* J. Jocas – 1937–1939 m.
* T. Tarcizijus – 1939 m.
* Pijus Andraitis – 1939–1940 m. 

## Šaltiniai
Kriminalinės policijos žinios

**Kriminalinės policijos žinios** – informacinis leidinys, leistas 1926–1944 m. Kaune.

## Istorija
Nuo 1926 m. lapkričio Nr. l iki 1930 m. Nr. 19 ėjo kaip žurnalo „Policija“ priedas pavadinimu „Kriminalinės žinios policijai“. Nuo 1930 m. – savarankiškas leidinys, leido Kriminalinės policijos valdyba, nuo 1940 m. – Valstybės saugumo departamentas. Nuo 1940 m. rugpjūčio 25 d. iki 1941 m. kovo Nr. 3 vadinosi „Kriminalinės milicijos žinios“, leido Darbininkų ir valstiečių milicijos valdyba. 1941–1944 m. vadinosi „Kriminalinės policijos žinios“. Leido Saugumo departamentas, ėjo lietuvių ir vokiečių kalbomis. Leistas kartą, du kartus, triskart, nuo 1938 m. – keturis kartus per mėnesį. Spausdino K. Norkevičiaus ir Atkočiūno spaustuvė, Spindulio spaustuvė, „Tipolit“, „Kauener Zeitung“ spaustuvės Kaune.

Redagavo K. Budrevičius, P. Pamataitis, S. Tamošiūnas, P. Vitulskis. 

## Šaltiniai
Erlėnų senosios kapinės

**Erlėnų senosios kapinės**, vadinamos *[[Maro kapai]]s, Burbos kapais, Senkapiais* (valstybės saugoma regioninio reikšmingumo lygmens kultūros vertybė: unikalus kodas - , senas vertybės kodas - L572) – neveikiančios kapinės šiaurės rytinėje Kretingos rajono savivaldybės teritorijos dalyje, Erlėnuose (Imbarės seniūnija), 0,87 km į rytus nuo kelio  (Salanto g.), dešiniajame Pagilbrasčio krante.

## Kapinės

Įrengtos pakrantės aukštumoje. Stačiakampio plano, pailgos šiaurės vakarų - pietryčių kryptimi, 44 m ilgio ir 35 m pločio, apjuostos žemių pylimo ir griovio, kurio žymės geriausiai matosi pietryčių ir pietvakarių pakraštyje, nuo upelio pusės.

Paviršius lygus, žemėja į pietus, link upelio slėnio. Laidojimo žymių nėra. Ties viduriu stovi koplytėlė, o šiaurės vakariniame pakraštyje auga pora senų lapuočių medžių.

Teritorijos plotas – 0,15 ha.

### Koplytėlė
Medinė, stačiakampė stačiasienė, su trišlaičiu apskardintu stogeliu, priekiu atsukta į pietvakarius. Priekyje įrengtos vienvėrės įstiklintos durelės. Frontonas trikampis, aklinas, paremtas ant 2 kolonėlių. Aukštis – 1,84 m, plotis - 0,9 m.

## Istorija
Įrengtos XV a., vadinamos Maro kapais, Senkapiais, Kapeliais, Burbos kapais (). Jose iki XVIII a. pab. – XIX a. pr. laidoti Erlėnų gyventojai. Kapines uždarius, iki Pirmojo pasaulinio karo jose kartais laidojo savižudžius, iš Salanto ištrauktus neatpažintus skenduolius, nekrikštytais mirusius kūdikius ir pan.

Nuo seno kapinėse stovėjo keli ąžuoliniai kryžiai, kurių paskutinis nuvirto 2006 m. Apie 1894 m. pastatyta koplytėlė, kurioje buvo dvipusis, aliejinės tapybos Šv. Barboros ir Švč. Marijos Sopulingosios paveikslas. 2006 m. koplytėlę atnaujino Adelė Žeimienė ir Adolbertas Beniušis.

1935 m. įtrauktos į Lietuvos kultūros paminklų apskaitą, 1997 m. paskelbtos nekilnojamąja kultūros vertybe (kodas L572), 2005 m. pripažintos valstybės saugomu kultūros paveldo objektu.

Memorialinį ir dailės vertingųjų savybių pobūdį turintis kultūros paveldo objektas.

### Tyrimai
1935 m. žvalgė Šaučikių pradžios mokyklos mokytoja Agripina Barkauskienė, 1986, 2000, 2010 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė ir Jadvyga Verksnienė), 2006 m. – Aldona Beržanskienė (Kretingos rajono savivaldybės bibliotekos Erlėnų filialas), 2015 m. – Loreta Jatulionytė-Brezgienė (KPC).

## Literatūra
* Julius Kanarskas. Seniausiems Salantų krašto kaimams Erlėnams, Laiviams, Nasrėnams ir Reketei 500 metų. – Kretinga: Kretingos muziejus, 2011. – P. 4–5

## Šaltiniai

## Nuorodos
* Valstybės archeologijos komisijos medžiaga 
*  
* Erlėnų ir aplinkinių kaimų etnokultūros lobynas
Kriminalistikos žinynas

**Kriminalistikos žinynas** – *kriminalinių mokslų ir praktikos [[Žurnalas (spauda)|žurnalas]]*, leistas 1935–1940 m. Kaune.

## Istorija
Leido Mykolas Žilinskas, nuo 1936 m. Nr. 7 – Brunonas Kalvaitis. Ėjo kas du mėnesiai. Spausdino Spindulio spaustuvė Kaune. Išėjo 33 numeriai.

Nagrinėjo kriminalistikos teorijos, istorijos klausimus, aiškino specialius baudžiamosios teisės ir nusikaltimų praktikos atvejus.

Bendradarbiavo S. Andriušis, J. Blažys, Antanas Jakobas, A. Kleman, Vladas Jurgutis, Izidorius Tamošaitis, J. Tomkus, Stasys Variakojis ir kt.

Redakcinė komisija: Brunonas Kalvaitis, Vladimiras Lazersonas, Kazys Oželis, P. Pamataitis, Augustinas Povilaitis, Jonas Gudaitis-Vabalas, Karolis Žalkauskas, Mykolas Žilinskas.

Redaktorius Augustinas Povilaitis. 

## Šaltiniai
Krivulė (žurnalas)

**Krivulė** – iliustruotas literatūros žurnalas, leistas 1923–1925 m. Kaune.

## Istorija
Leido Lietuvos telegramų agentūra ELTA, nuo 1924 m. liepos mėn. – Kazys Puida. Ėjo kartą per mėnesį, nuo 1925 m. Nr. 3 – dukart per mėnesį, nuo Nr. 13 – savaitinis žurnalas. Spausdino D. Hakebeilio spaustuvė Berlyne, nuo 1924 m. – Raidės spaustuvė Kaune. Išėjo 34 numeriai. Dalis teksto leista kaip savaitinis iliustruotas dienraščio Lietuva priedas „Krivulė“. Šio tapataus leidinio 1925 m. išleista 22 numeriai.

Svarstė literatūros, meno, kultūros, istorijos klausimus, spausdino lietuvių kultūros atstovų darbus. Bendradarbiavo Vytautas Bičiūnas, Bronė Buivydaitė, Vaclovas Biržiška, Karolis Dineika, Augustinas Gricius, Kazys Inčiūra, Augustinas Janulaitis, Faustas Kirša, Vincas Mykolaitis-Putinas, Ona Pleirytė-Puidienė, Juozas Tumas-Vaižgantas, Petras Vaičiūnas, Antanas Vaičiulaitis ir kt.

Redaktorius Kazys Puida.

Nuo 1969 m. Vokietijoje, Memingene leistas informacinis žurnalas „Krivūlė“ 

## Šaltiniai
Kryžius (laikraštis)

**Kryžius** – katalikų mėnesinis dvasiškas laikraštis, ėjęs 1903–1904 m. Tilžėje.

## Istorija
Leido Otas Hinzmanas. Spausdino religinius tekstus, žinias iš Lietuvos ir kitų šalių. Spausdino J. Šenkės spaustuvė Tilžėje. Leido priedus. Išėjo 16 numerių.

Redagavo J. Jasenskis. 

## Šaltiniai
Kryžkelė (laikraštis)

**Kryžkelė** – Lietuvos kalinių globos draugijos dvisavaitis leidinys, ėjęs nuo 1992 m. gruodžio iki 1995 m. Vilniuje.

Tiražas 1992–1995 m. – 3000 egz.

**Vyr. redaktoriai:**
* Vytautas Girdzijauskas – 1992 m.
* Jonas Stašinskas – nuo 1993 m.
* redaktorė Danutė Sargautienė. 

## Šaltiniai
Vilniaus Vytės Nemunėlio pradinė mokykla

**Vilniaus Vytės Nemunėlio pradinė mokykla** – dieninė, savarankiško mokymosi bendrojo lavinimo mokykla Vilniuje, M. Daukšos g. 7, vykdanti pradinio ugdymo programas lietuvių kalba. Įstaigos kodas 195472468. Steigėjas Vilniaus miesto savivaldybės taryba.

## Istorija

Vilniaus Vytės Nemunėlio pradinė mokykla įkurta 2002 m. balandžio 10 d. Vilniaus Salomėjos Nėries gimnazijos pagrindu buvusiose „Gluosnės“ lopšelio-darželio patalpose. 2017 m. ji perkelta į buvusios Vilniaus Senamiesčio vidurinės mokyklos patalpas.

## Šaltiniai

## Nuorodos
* Mokyklos svetainė
Kretingos spaustuvė

**Kretingos spaustuvė** – spaustuvės, veikusios Kretingoje.

## Istorija
Iki 1940 m. Kretingoje trumpai veikė „Inkaro“ spaustuvė, išspausdinusi 1933 m. atsišaukimą Vilniui vaduoti, S. Jonušo spaustuvė, spausdinusi blankus, pakvietimus. Didžiausia spaustuvė Kretingoje buvo Pranciškonų spaustuvė, veikusi 1930–1940 m. vienuolyne. Spausdino religinio turinio brošiūras, periodinius leidinius „Šv. Pranciškaus varpelis“ ir „Kretingos parapija“, paveikslėlius.

1944 m. gruodžio mėn. įsteigus laikraštį „Žemaičių tiesa“, Pranciškonų spaustuvėje įkurta Kretingos spaustuvė. Nuo 1950 m. ji spausdino rajono laikraštį „Stalinietis“. 1963–1965 m. prie Kretingos spaustuvės prijungtos Skuodo, Gargždų, Šilutės spaustuvės. 1966 m. Gargždų spaustuvė uždaryta, o Kretingos ir Klaipėdos rajonams imta leisti bendrą laikraštį. Jis buvo spausdinamas Kretingos spaustuvėje.

1961 m. vietoj „Staliniečio“ buvo leidžiamas laikraštis „Į komunizmą“, o nuo 1962 m. „Švyturys“. 1976 m. Kretingos spaustuvė tapo Klaipėdos „Ryto“ spaustuvės skyriumi. Nuo 1982 m. laikraštis „Švyturys“ buvo renkamas ir ruošiamas vietoje, o spausdinamas Klaipėdos „Ryto“ spaustuvėje.

1993 m. valstybinė Kretingos spaustuvė tapo UAB spaustuvė „Klišė“. Ji turėjo iškiliosios spaudos mašinas, spausdino blankus, smulkius spaudinius.  2006 m. buvusioje Kretingos melioracijos statybos valdybos salėje Vytauto g. 161 įrengta moderni „Vakarų spaustuvė“, priklausanti bendrovei, kurią įkūrė 7 laikraščių redakcijos, susibūrę į Vakarų Lietuvos vietos laikraščių leidėjų asociaciją. Spausdinama per 40 leidinių, kasdien Kretingos spaustuvėje atspausdinama po 17–18 pavadinimų laikraščių.

## Šaltiniai

## Nuorodos
* „Vakarų spaustuvė“
Maarat an Numanas

**Maarat an Numanas** () – miestas šiaurės vakarų Sirijoje, Idlibo muchafazoje, prie Alepo-Hamos plento. Miestas ir jo apylinkės pasižymi senovine architektūra: mieste yra XII a. pr. Maarat an Numano didžioji mečetė, medresė, citadelės liekanos, taip pat apylinkėse yra atikinių miestų – Baros ir Serdžilos liekanos.

## Istorija

Antikiniais laikais miestas vadintas Mara arba Ara. Vėliau prie senojo miesto vardo pridėtas Numano pavadinimas kilęs nuo gubernatoriaus An Numano ibn Baširo. Maarat an Numanas pagarsėjo dėl 1098 m. pab. įvykusios apgulties. Pirmojo kryžiaus žygio dalyviai užėmę Antiochiją ten nerado pakankamai maisto atsargų, todėl nusprendė žygiuoti į Marą. Kamuojami bado kryžininkai užėmę miestą ne tik suvartojo visas rastas maisto atsargas bet ir užsiėmė kanibalizmu (valgė vietinių gyventojų vaikus, lavonus).


Image:Great Mosque of Ma'arrat al-Numan 03.jpg|Didžioji mečetė
Image:MaaratNuman main.jpg|Miesto gatvė
Image:MaaratNuman museum.jpg|Muziejus
Kultūristas (žurnalas)

**Kultūristas** – Lietuvos nacionalinės kultūrizmo asociacijos žurnalas, leidžiamas nuo 1989 m. Klaipėdoje. 

## Istorija
Iš pradžių leidinys ėjo įvairiais pavadinimais rusų kalba. Tiražas 1994 m. – 5900 egz., 1997 m. – 2000 egz.

Redaktorius (rengėjas) E. Daubaras. 

## Šaltiniai